उल्लेखनीय है कि बीते दो दिन पूर्व आई ए एस अधिकारी की कोठी पर अतिक्रमण चिन्हींकरण टीम द्वारा लाल निशान लगाया गया था। जिसे बीते कल मिटा दिया गया था। इस मुद्दे को लेकर हुई चर्चाओं के बाद बीते कल चिन्हींकरण टीम ने पुनः उनकी दीवार पर लाल निशान लगा दिया गया था। हालांकि कल ही पंकज पाण्डेय ने यह स्पष्ट कर दिया था कि अगर उनकी दीवार अतिक्रमण के दायरे में है तो वह इसे खुद ही हटवा देंगे। आज सुबह पंकज पाण्डेय ने खुद ही अपने घर की दीवार को हटाना शुरू कर दिया है। यही नहीं आज हाथीबड़कला नेहरू कालोनी तथा अन्य कई जगह लोगों ने खुद ही अपने अतिक्रमण को हटाना शुरू कर दिया है। आज कालीदास रोड नेहरू कालोनी चकराता रोड व कई स्थानों पर अतिक्रमण हटाने का काम जारी रहा।